ฐานส่งกำลังบำรุงทหารเรือตราด

ฐานส่งกำลังบำรุงทหารเรือตราด (#เปลี่ยนทาง ย่อว่า: ฐตร.) หรือ ฐานส่งกำลังบำรุงทหารเรือตราด ทัพเรือภาคที่ 1 (ย่อว่า: ฐตร.ทรภ.1) เป็นฐานของกองทัพเรือไทยในพื้นที่อ่าวไทยตอนบน ขึ้นตรงต่อทัพเรือภาคที่ 1 ตั้งอยู่ในบ้านอ่าวธรรมชาติ ตำบลคลองใหญ่ อำเภอแหลมงอบ จังหวัดตราด 
ประวัติ.
กองทัพเรือ โดยคณะกรรมการจำแนกประเภทที่ดินกองทัพเรือ ได้ดำเนินการจัดซื้อที่ดินจากเอกชนเพื่อใช้สร้างเป็นฐานส่งกำลังบำรุงของกองทัพเรือในช่วงปี พ.ศ. 2505–2513 และได้ดำเนินการรังวัดออกมาเป็นหนังสือสำคัญสำหรับที่หลวง (นสล.) เป็นเนื้อที่รวมทั้งสิ้น 912 ไร่ 1 งาน 55.69 ตารางวา และกองทัพเรือได้ปรับโครงสร้างฐานส่งกำลังบำรุงใหม่เป็นฐานส่งกำลังบำรุงทหารเรือตราด ฐานทัพเรือสัตหีบเป็นผู้ใช้ประโยชน์เมื่อวันที่ 31 ตุลาคม พ.ศ. 2513
ต่อมาในวันที่ 1 กันยายน พ.ศ. 2551 กองทัพเรือได้อนุมัติในการปรับโครงสร้างของฐานส่งกำลังบำรุง จากเดิมสังกัดฐานทัพเรือสัตหีบ เป็นทัพเรือภาคที่ 1 เป็นหน่วยขึ้นตรงสังกัดต่อทัพเรือภาคที่ 1
โครงสร้าง.
ฐานส่งกำลังบำรุงทหารเรือตราด ประกอบด้วยหน่วยงานภายใน ดังนี้
สายการขึ้นสมทบ.
ฐานส่งกำลังบำรุงทหารเรือตราด มีสายการขึ้นสมทบ ดังนี้
หน่วยประจำการ.
ฐานส่งกำลังบำรุงทหารเรือตราด ประกอบด้วยหน่วยปฏิบัติการประจำการ ดังนี้
ภารกิจ.
ฐานส่งกำลังบำรุงทหารเรือตราด มีภารกิจในการส่งกำลังบำรุง ซ่อมบำรุง ให้การสนับสนุนด้านต่าง ๆ ทางเรือ รวมไปถึงเป็นฐานปฏิบัติการสำหรับเฮลิคอปเตอร์ให้กับกำลังทางบกของกองทัพเรือที่ปฏิบัติการในพื้นที่ชายแดนฝั่งตะวันออกของอ่าวไทย และทำหน้าที่เป็นฐานปฏิบัติการของเฮลิคอปเตอร์กองทัพเรือในพื้นที่ ในการปฏิบัติการในพื้นที่ชายแดนทางทะเลกับประเทศกัมพูชา รวมถึงเป็นที่ตั้งของกองบังคับการหมวดเรือลาดตระเวนชายแดน
นอกจากนี้ ฐานส่งกำลังบำรุงทหารเรือตราดยังเป็นหน่วยสนับสนุนปฏิบัติการทางเรือในการค้นหาและกู้ภัยทางทะเลในพื้นที่จัดหวัดตราด ขึ้นความรับผิดชอบกับ หน่วยบรรเทาสาธารณภัย หน่วยเฉพาะกิจนาวิกโยธินตราด (นบภ.ฉก.นย.ตราด) รับผิดชอบในพื้นที่อำเภอเมืองตราด อำเภอเขาสมิง อำเภอบ่อไร่ อำเภอคลองใหญ่ อำเภอแหลมงอบ อำเภอเกาะช้าง และอำเภอเกาะกูด
พื้นที่รับผิดชอบ.
ฐานส่งกำลังบำรุงทหารเรือตราด ประกอบด้วยพื้นที่รับผิดชอบ 3 ส่วนหลัก ดังนี้
สิ่งอำนวยความสะดวก.
ฐานส่งกำลังบำรุงทหารเรือตราด ตั้งอยู่ที่บ้านธรรมชาติล่าง ตำบลคลองใหญ่ อำเภอแหลมงอบ จังหวัดตราด มีเนื้อที่ประมาณ 912 ไร่ ประกอบด้วยสิ่งอำนวยความสะดวกใน 3 พื้นที่ ดังนี้
พื้นที่ฐานส่งกำลังบำรุงทหารเรือตราด.
สิ่งอำนวยความสะดวกในพื้นที่ฐานส่งกำลังบำรุงทหารเรือตราด ประกอบไปด้วย
ท่าเทียบเรือฐานส่งกำลังบำรุงทหารเรือตราด.
ท่าเทียบเรือฐานส่งกำลังบำรุงทหารเรือตราด มีด้วยกัน 2 สะพานคือ สะพานท่าเทียบเรือเก่า และสะพานท่าเทียบเรือแห่งใหม่ โดยสะพานท่าเทียบเรือแห่งใหม่ได้เริ่มก่อสร้างเมื่อวันที่ 30 ตุลาคม พ.ศ. 2558 แล้วเสร็จและทำพิธีเปิดใช้งานไปเมื่อวันที่ 26 มกราคม พ.ศ. 2560 โดย พลเรือโท สุรศักดิ์ เมธยาภา ผู้บัญชาการทัพเรือภาคที่ 1 ซึ่งสะพานแห่งใหม่มีความกว้าง 5.8 เมตร มีความยาว 412 เมตร พื้นที่ท่าเรือความกว้าง 15 เมตร ความยาว 75 เมตร สามารถรองรับเรือขนาด 700 ตันกรอส ดำเนินการรับฟังความคิดเห็นจากประชาชนโดย บริษัท ไอเอสอีที (ประเทศไทย) จำกัด และดำเนินการก่อสร้างโดย บริษัท โปทีม บิลเดอร์ จำกัด ภายใต้วงเงินงบประมาณ 103,006,987 บาท
พื้นที่เกาะช้าง.
สิ่งอำนวยความสะดวกในพื้นที่เกาะช้างของฐานส่งกำลังบำรุงทหารเรือตราด อยู่ในพื้นที่สวนหลวง บ้านด่านเก่า มีพื้นที่รวม 2,381 ไร่ ประกอบไปด้วย
ท่าเทียบเรือสวนหลวง ฐานส่งกำลังบำรุงทหารเรือตราด.
ท่าเทียบเรือสวนหลวง ฐานส่งกำลังบำรุงทหารเรือตราด เป็นสะพานท่าเทียบเรือบนเกาะช้างของฐานส่งกำลังบำรุงทหารเรือตราด มีความยาวสะพานประมาณ 285 เมตร ด้านปลายมีพื้นที่หลักยึดเรือจำนวน 4 หลัก ความยาวจากหลักที่ 1 ถึงหลักที่ 4 ประมาณ 85 เมตร
พื้นที่เกาะกูด.
สิ่งอำนวยความสะดวกในพื้นที่เกาะกูดของฐานส่งกำลังบำรุงทหารเรือตราด อยู่ในพื้นที่ท่าเทียบเรืออ่าวใหญ่ ดูแลในส่วนของอ่างเก็บน้ำและท่าเทียบเรือบนเกาะกูด